L 137/62
150.
BG
Официален вестник на Европейския съюз
25.5.2023 г.
За схеми за помощ, които подлежат на изискването за оценка съгласно точка 147, държавите членки трябва да уведомят за проектоплан за оценка, който ще представлява неразделна част от оценката на Комисията на схемата, както следва: а) заедно със схемата за помощ, ако бюджетът на държавната помощ по схемата надхвърля 150 милиона евро за дадена година, или 750 милиона евро за общата продължителност на схемата; б) в рамките на 30 работни дни след всяка значителна промяна, с която бюджетът на схемата се увеличава до стойност над 150 милиона евро за всяка година, или 750 милиона евро за цялата продължителност на схемата; в) в рамките на 30 работни дни след отчитане в официалните сметки на разходи, които надвишават 150 милиона евро за всяка година.
151.
Проектът на плана за оценка трябва да съответства на общите методологични принципи, предоставени от Комисията (77).
Държавите членки трябва да публикуват одобрения от Комисията план за оценка.
152.
Последващата оценка трябва да бъде извършена въз основа на плана за оценка от експерт, независим от органа, предоставящ държавната помощ.
Всяка оценка трябва да включва поне един междинен и един окончателен доклад за оценка.
Държавите членки трябва да публикуват и двата доклада.
153.
Окончателният доклад за оценка трябва да бъде представен на Комисията своевременно, за да може тя да оцени възможното удължаване на схемата за помощ, и най-късно девет месеца преди изтичането на срока на схемата.
Този период може да бъде съкратен за схеми, при които е задействано изискването за оценка през последните две години от прилагането им.
Точното приложно поле и условията на всяка оценка ще бъдат определени в решението за разрешаване на схемата за помощ.
В уведомлението за всяка последваща мярка за помощ с подобна цел трябва да се посочи по какъв начин се вземат предвид резултатите от тази оценка.
5.
Докладване и наблюдение
154.
В съответствие с Регламент (ЕО) № 2015/1589 на Съвета (78) и с Регламент (ЕО) № 794/2004 на Комисията (79) държавите членки трябва да представят годишни доклади на Комисията.
155.
Държавите членки трябва да водят подробна документация за всички мерки за помощ.
Тази документация трябва да съдържа цялата информация, необходима, за да може да бъде установено, че са изпълнени условията за допустимост на разходите и максималния интензитет на помощта.
Тази документация трябва да се съхранява в продължение на десет години от датата на отпускане на помощта и при поискване да бъде предоставена на Комисията.
6.
Приложимост
156.
Комисията ще следва принципите и насоките, определени в настоящото съобщение, за оценка на съвместимостта на всички помощи за НИРДИ, за които е постъпило уведомление, по отношение на които тя трябва да вземе решение след 19 октомври 2022 г.
Неправомерната помощ за НИРДИ ще се оценява в съответствие с правилата, които са приложими на датата, на която е отпусната помощта.
157.
Съгласно член 108, параграф 1 от Договора Комисията предлага държавите членки да изменят, когато е необходимо, своите действащи схеми за помощ за НИРДИ не по-късно от 6 месеца от влизането в сила на настоящата рамка, за да се гарантира спазването на настоящата рамка.
(77) Работен документ на службите на Комисията, Обща методика за оценка на държавната помощ (Брюксел, 28.5.2014 г., SWD(2014) 179 final) или всяка последваща методика.
(78) Регламент (ЕС) 2015/1589 на Съвета от 13 юли 2015 г. за установяване на подробни правила за прилагането на член 108 от Договора за функционирането на Европейския съюз (ОВ L 248, 24.9.2015 г., стр. 9).
(79) Регламент (ЕО) No 794/2004 на Комисията от 21 април 2004 г. за прилагането от Регламент (ЕО) No 659/1999 на Съвета относно определянето на подробни правила за прилагането на член 93 от Договора за ЕО (ОВ L 140, 30.4.2004 г., стр. 1).